El projecte de rehabilitació del carrer Safor de Gandia iniciarà les obres a principis de l'any 2025
04 juliol 2024

## El projecte de rehabilitació del carrer Safor de Gandia iniciarà les obres a principis de l'any 202504 juliol 2024Última actualització: 04 juliol 2024

![](../gestion/img/59510d91a04a1af467946ec474bb7593d71a8af45f3dc1911dd5b3cbf62478a2.png)  
  

El Tribunal Central de Recursos Contractuals del Ministeri d'Hisenda va desestimar la setmana passada el recurs interposat pel Col·legi d'Arquitectes de València contra el plec de clàusules administratives per a la **rehabilitació del complex immobiliari del carrer Safor**.  
  
La resolució del Tribunal, que suposa la reactivació immediata del projecte, desestima el recurs i confirma els criteris exigits per l'Ajuntament tot això tenint en compte la complexitat de l'obra de rehabilitació energètica, les singularitats tècniques i arquitectòniques que presenta la reforma i, finalment, el rigor que suposa gestionar una **obra finançada pels Fons Europeus Next Generation**.  
  
Es tracta d'un projecte finançat amb els Fons Europeus de Transformació, Resiliència i Reconstrucció Next Generation amb un **import de 3.300.000 euros juntament amb el projecte de millora urbana i integració paisatgística de l'entorn**.  
  
Aquesta actuació suposarà la **rehabilitació integral de 139 habitatges i 8 locals** i comportarà entre altres actuacions la millora a les cobertes, l'execució de reforços estructurals, les obres d'impermeabilització i de reforços estructurals així com la instal·lació d'ascensors. Així mateix, el projecte també resoldrà el problema de filtracions d'aigua que afecten la zona.  
  
Després de conéixer la notícia. L'**edil delegat d'Habitatge, Salvador Gregori**, ha mostrat la seua satisfacció pel resultat de la sentència, ja que _"suposa la posada en marxa automàtica del procés administratiu que, esperem, permeta que les obres s'inicien a principis del 2025"_. _"Estem davant d'una intervenció necessària que no només contempla l'actuació en els blocs d'habitatges deteriorats sinó que millora la via pública, amb la qual cosa tant els veïns com les persones del Raval podran gaudir d'un millor entorn"_.